# Àlex Rigola

Àlex Rigola (Barcelona, 1969) és un director i actor teatral català. Va ser director artístic del Teatre Lliure entre 2003 i 2011, i també de la La Biennale di Venezia entre 2010 a 2016. Va codirigir posteriorment els Teatros del Canal amb Natalia Álvarez Simó, fins que el 3 d'octubre del 2017 va presentar la dimissió en protesta contra la repressió policíaca al referèndum celebrat l'1 d'octubre.

## Trajectòria professional

Es va diplomar en interpretació a l'Institut del Teatre, i va començar la seva trajectòria teatral com a intèrpret, tot i que posteriorment es va decantar cap a la direcció d'espectacles per tal d'explorar noves vies de creació escènica. L'any 1997 va fundar la companyia Kronos Teatre, que va presentar al Festival de Sitges i amb la que va fer obres com Kafka: El procés (1997), Les troianes (1998), La màquina d'aigua (1999) i Un cop baix (2000). L'any 2000 va muntar una arriscada versió del Titus Andrònic de Shakespeare per al Festival Grec, i a partir d'aquell moment van seguir les posades en escena i la successió de premis.
Després de la mort de Josep Montanyès, que era el director artístic del Teatre Lliure, i la renúncia de Lluís Pasqual, l'any 2003 Rigola accedeix al càrrec, i d'ençà llavors ha prioritzat l'explotació de produccions pròpies i la importació d'espectacles de l'avantguarda teatral europea. El 2010 va ser nomenat director teatral de la Biennal de Venècia, i l'any següent va acomiadar-se del teatre amb The End, una obra que el mateix Rigola va descriure com "un narco-mex-spaghetti-western teatral".
Rigola està molt influït per directors teatrals alemanys com Frank Castorf i Thomas Ostermeier, i les seves direccions escèniques han anat incorporant elements com la dansa contemporània, les videoprojeccions i l'actuació de discjòqueis en directe, en un llenguatge que es caracteritza pel dinamisme constant i la multiplicitat d'impactes visuals i sonors.

## Obra

Ha dirigit i adaptat les següents obres:
* Camí de Wolokolamsk (I), de Heiner Müller (1996)
* Kafka: El procés, de Franz Kafka (1997)
* Les Troianes, d'Eurípides (1998)
* La màquina d'aigua, de David Mamet (1999)
* Un cop baix, de Richard Dresser (2000)
* Titus Andrònic de William Shakespeare (2000)
* Les variacions Goldberg, de George Tabori (2000)
* Suzuki I i II, d'Alexei Xipenko (2001)
* Woyzeck, de Georg Büchner (2001)
* Ubú, d'Alfred Jarry (2002)
* Juli Cèsar, de William Shakespeare (2003)
* Cançons d'amor i droga, d'Albert Pla, Pepe Sales, Judit Farrés i Àlex Rigola (2003)
* Glengarry Glen Ross, de David Mamet (2003)
* Santa Joana dels escorxadors, de Bertolt Brecht (2004)
* Ricard 3r, de William Shakespeare (2005)
* European House, d'Àlex Rigola (2005)
* Largo viaje hacia la noche, d'Eugene O'Neill
* Arbusht, de Paco Zarzoso (2006)
* La nit just abans dels boscos, de Bernard-Marie Koltès (2007)
* 2666, de Roberto Bolaño, Pablo Ley i Àlex Rigola (2007)
* Der fliegende Holländer, òpera de Richard Wagner (2007)
* El buñuelo de Hamlet, de Luís Buñuel i Àlex Rigola (2008)
* Rock'n Roll, de Tom Stoppard (2008)
* Días mejores, de Richard Dresser (2009)
* Nixon Frost, de Peter Morgan (2009)
* Gata sobre teulada de zinc calenta, de Tennessee Williams (2010)
* LabCanal Havanera: Argelès sur Mer (2011)
* Tragèdia, d'Àlex Rigola (2011)
* The End, d'Àlex Rigola (2011)
* MCBTH, de William Shakespeare (2012)
* Coriolà, de William Shakespeare (2012)
* Migranland, d'Àlex Rigola (2013)
* Madama Butterfly, de Giacomo Puccini (2013)
* Maridos y mujeres, de Woody Allen (2013)
* El policía de las ratas, de Roberto Bolaño (2013)
* Incerta Glòria de Joan Sales (2015)
* Marits i Mullers de Woody Allen (2015)
* El Público de Federico Garcia Lorca (2015)
* Ivànov d'Anton Txèkhov (2017)
* Aquest país no descobert que no deixa tornar de les seves fronteres cap dels seus viatgers (2020)
A més, ha fet la direcció escènica de El cancionero de palacio (2003).

## Premis

Alguns dels premis que ha aconseguit són:
* 2000: Premi de la Crítica al millor director, per La màquina d'aigua i Un cop baix
* 2000: Premi José Luis Alonso per a joves directors de l'Asociación de Directores de Escena, per Titus Andrònic
* 2001: Premi Butaca al millor director de teatre i millor muntatge teatral, per Titus Andrònic
* 2001: Premi de la Crítica al millor director, per Titus Andrònic
* 2003: Premi Enderrock al millor espectacle musical, per Cançons d'amor i droga
* 2006: Premi No‐Todo al millor muntatge d'arts escèniques, per Largo viaje hacia la noche
* 2008: Premi Internacional Terenci Moix per l'espectacle de l'any, per 2666
* 2008: Premi de la Crítica al millor espectacle teatral, millor dramatúrgia i millor escenografia, per 2666
* 2008: Premi Qwerty a la millor adaptació d'una novel·la a un altre format, per 2666
* 2009: Premi Max al millor espectacle teatral i la millor escenografia, per 2666
* 2009: Premi de la Crítica al millor espectacle teatral, per Rock'n'roll

## Referències

* 1 2 3 4 5 6 «Àlex Rigola». Gran Enciclopèdia Catalana. Barcelona: Grup Enciclopèdia Catalana.
* ↑ Ubú reina en Venecia a El País, 5/8/2013 (castellà)
* ↑ http://www.lavanguardia.com/cultura/20160829/404267089926/antonio-latella--nuevo-director-bienal-venecia.html
* ↑ Àlex Rigola codirigirà els Teatros del Canal amb Natalia Álvarez Simó a Diari Ara, 28/07/2016
* ↑ Redacción «Àlex Rigola dimite como director artístico de los teatros del Canal de Madrid» (en castellà). La Vanguardia [Barcelona], 03-10-2017 [Consulta: 3 octubre 2017].
* ↑ El Teatre Lliure Arxivat 2013-12-03 a Wayback Machine. al web de la Generalitat de Catalunya (Consulta: 27/11/2013)
* 1 2 Gracia Querejeta, Jaume Aragall, Manuel Oliveira i Eugenio Trias, premis Terenci Moix 2008 a VilaWeb, 17/4/2008 PDF
* ↑ Àlex Rigola dirigirà la Biennal de Venècia de Teatre dos anys més a Ara, 31/1/2012
* 1 2 El final d'Àlex Rigola al front del Teatre Lliure de Barcelona a 20 minutos, 2/6/2011
* 1 2 3 4 5 Àlex Rigola Arxivat 2013-12-03 a Wayback Machine. al web de la ADE (castellà)
* 1 2 3 La Biennale di Venezia. Teatro. Direttore (italià)
* ↑ Àlex Rigola revisa 'Gata sobre teulada de zinc calenta' a El Periódico, 11/9/2010
* ↑ Àlex Rigola aprofundeix sobre la Guerra Civil en un laboratori d'investigació teatral a Salt Arxivat 2015-09-23 a Wayback Machine. a Aragirona.cat, 27/8/2011
* ↑ Un poema mediterrani i nietzschenià sobre els orígens de la tragèdia creat per Àlex Rigola clourà el Festival Grec a 324.cat, 22/7/2011
* ↑ Àlex Rigola convida a tornar a veure 'MCBTH' als qui van pagar l'entrada de la "desastrosa" estrena a Salt a Ara, 8/10/2012
* ↑ teatro: coriolà, de àlex rigola Arxivat 2013-12-03 a Wayback Machine. a Lamono, 9/3/2012 (castellà)
* ↑ Rigola utiliza 'Coriolà' para reflexionar sobre el desgaste de la democracia a La Vanguardia, 21/2/2012 (castellà)
* ↑ El dramaturg Àlex Rigola invita a posar-se a la pell d'un immigrant amb 'Migranland' a Europa Press, 26/11/2013
* ↑ Àlex Rigola assaja una ‘Madama Butterfly' essencial a La Fenice Arxivat 2013-12-03 a Wayback Machine. a Ara, 2/6/2013
* ↑ La cruda obscenidad de la pareja frente al diván del público a El País, 2/5/2013 (castellà)
* ↑ Rigola vuelve a Bolaño a El País, 12/11/2013 (castellà)
* ↑ Rigola “acaricia” ‘Incerta glòria a L'ara, 12/05/2015
* ↑ Dos en un sofà a El Periódico, 13/09/2015
* ↑ [http://cultura.elpais.com/cultura/2015/10/30/actualidad/1446201273_095939.htm%5BEnllaç+no+actiu%5DlCuando la doctrina desata su cabelleraa El País,02/11/2015(castellà)

## Enllaços externs

* Àlex Rigola - Lloc web oficial
* Àlex Rigola Arxivat 2013-12-03 a Wayback Machine. a Time Rime (anglès)
* Entrevista a Àlex Rigola a El Cultural, 10/7/2009 (castellà)
* Entrevista a Àlex Rigola a Ànima, TV3, 13/9/2010